CELEX: 31985S3501
Language: el
Date: 1985-12-11 00:00:00
Title: Απόφαση αριθ. 3501/85/ΕΚΑΧ της Επιτροπής της 11ης Δεκεμβρίου 1985 για την τροποποίηση της απόφασης αριθ. 528/76/ΕΚΑΧ σχετικά με το κοινοτικό καθεστώς των παρεμβάσεων των κρατών μελών υπέρ της βιομηχανίας λιθάνθρακα

Avis juridique important

|

31985S3501

Απόφαση αριθ. 3501/85/ΕΚΑΧ της Επιτροπής της 11ης Δεκεμβρίου 1985 για την τροποποίηση της απόφασης αριθ. 528/76/ΕΚΑΧ σχετικά με το κοινοτικό καθεστώς των παρεμβάσεων των κρατών μελών υπέρ της βιομηχανίας λιθάνθρακα  

Επίσημη Εφημερίδα αριθ. L 335 της 13/12/1985 σ. 0008 - 0008 Ισπανική ειδική έκδοση: Κεφάλαιο 12 τόμος 5 σ. 0017  Πορτογαλική ειδική έκδοση : Κεφάλαιο 12 τόμος 5 σ. 0017 

***** ΑΠΟΦΑΣΗ αριθ. 3501/85/ΕΚΑΧ ΤΗΣ ΕΠΙΤΡΟΠΗΣ  της 11ης Δεκεμβρίου 1985  για την τροποποίηση της απόφασης αριθ. 528/76/ΕΚΑΧ σχετικά με το κοινοτικό καθεστώς των παρεμβάσεων των κρατών μελών υπέρ της βιομηχανίας λιθάνθρακα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτη παράγραφος,  Μετά από διαβουλεύσεις με τη συμβουλευτική επιτροπή και το Ευρωπαϊκό Κοινοβούλιο και με τη σύμφωνη ομόφωνη γνώμη του Συμβουλίου,  Εκτιμώντας:  ότι, για την επίλυση επειγόντων οικονομικών και κοινωνικών προβλημάτων της βιομηχανίας λιθάνθρακα της Κοινότητας, η Επιτροπή είχε θεσπίσει την απόφαση αριθ. 528/76/ΕΚΑΧ (1). Η ισχύς της απόφασης λήγει στις 31 Δεκεμβρίου 1985·  ότι οι οικονομικές συνθήκες, λόγω των οποίων θεσπίστηκε η απόφαση αριθ. 528/76/ΕΚΑΧ, έχουν στο μεταξύ αλλάξει· ωστόσο, η βιομηχανία λιθάνθρακα της Κοινότητας, λαμβανομένων υπόψη των συνθηκών που επικρατούν στην αγορά ενέργειας, δεν είναι σήμερα, όπως δεν ήταν και στο παρελθόν, βιώσιμη χωρίς ενισχύσεις·  ότι, για το λόγο αυτό, η Επιτροπή υιοθέτησε στις 25 Σεπτεμβρίου 1985, ύστερα από προσεκτική εξέταση της σημερινής και μελλοντικής κατάστασης της βιομηχανίας λιθάνθρακα, το σχέδιο ενός νέου καθεστώτος παρεμβάσεων·  ότι για τη θέσπιση νέας απόφασης σχετικά με τις παρεμβάσεις απαιτείται σύμφωνα με το άρθρο 95 πρώτη παράγραφος της συνθήκης, η σύμφωνη ομόφωνη γνώμη του Συμβουλίου και η γνώμη της συμβουλευτικής επιτροπής της ΕΚΑΧ. Επιπλέον η Επιτροπή έχει ζητήσει τη γνώμη του Ευρωπαϊκού Κοινοβουλίου·  ότι ο διαθέσιμος χρόνος μέχρι τη λήξη της ισχύος της απόφασης αριθ. 528/76/ΕΚΑΧ δεν επαρκεί για μια προσεκτική εξέταση όλων των συναφών με το σχέδιο προβλημάτων. Για το σκοπό αυτό ένα χρονικό διάστημα έξι μηνών φαίνεται ως αναγκαίο,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 18 της απόφασης αριθ. 528/76/ΕΚΑΧ αντικαθίσταται από το ακόλουθο κείμενο:  «Η παρούσα απόφαση παύει να ισχύει στις 30 Ιουνίου 1986.»  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και εφαρμόζεται άμεσα σε κάθε κράτος μέλος.  Βρυξέλλες, 11 Δεκεμβρίου 1985.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 63 της 11. 3. 1976, σ. 1.